ปริศนาความทรงจำ

ปริศนาความทรงจำ (Hyōka; มีความหมายตรงตัวว่า ของหวานเย็น เปรียบเปรยถึง ไอศกรีม) เป็นนวนิยายแนวลึกลับ แต่งโดย โฮโนบุ โยเนซาวะ (Yonezawa Honobu) เป็นหนังสือเล่มแรกในชุด นักสืบแห่งชมรมวรรณกรรมคลาสสิก (Classic Literature Club) โดยวางจำหน่ายระหว่างปี พ.ศ. 2544 ถึง พ.ศ. 2553 จำนวน 5 เล่ม ดัดแปลงเป็นมังงะวาดโดย ทาร์ก โอนะ ตีพิมพ์ลงในนิตยสาร โชเน็งเอซ รายเดือน ของสำนักพิมพ์คาโดกาวะ ตั้งแต่วันที่ 26 มกราคม พ.ศ. 2555 และอนิเมะผลิตโดย เกียวโตแอนิเมชัน กำกับโดยยาซูฮิโระ ทาเกโมโตะ เริ่มออกอากาศระหว่างวันที่ 22 เมษายน ถึง 16 กันยายน พ.ศ. 2555 จำนวน 22 ตอน ฉบับไลฟ์แอคชั่นกำกับโดย มาริ อาซาโตะ นำแสดงโดย เค็นโตะ ยามาซากิ และ อลิซ ฮิโรเซะ ถูกปล่อยตัวเมื่อวันที่ 3 พฤศจิกายน 2560

**เนื้อเรื่อง**
โอเรกิ โฮทาโร่ จากโรงเรียนมัธยมปลายคามิยามะ จำต้องเข้าร่วมชมรมวรรณกรรมคลาสสิกตามคำขอร้องของพี่สาวเพื่อไม่ให้ชมรมนั้นถูกยุบ และเมื่อเข้าร่วมชมรม เขาได้พบกับจิทันดะ เอรุ ฟุคุเบะ ซาโตชิ และอิบาระ มายากะ และด้วยความขี้สงสัยเป็นอันมากของจิทันดะ เอรุ ทำให้นักอนุรักษ์พลังงานชีวิตอย่างเขาต้องมาคอยแก้ปัญหาเพื่อให้เธอพึงพอใจอยู่เสมอ เนื้อเรื่องเกิดขึ้นที่เมืองคามิยามะ ซึ่งเป็นเมืองที่สมมุติขึ้น โดยตั้งอยู่ที่จังหวัดกิฟุ ซึ่งที่นี่ก็เป็นบ้านเกิดของผู้แต่งด้วย

**ตัวละคร**

**ชมรมวรรณกรรมคลาสสิก**
 โอเรกิ โฮทาโร่ 
(Oreki Hōtarō)
 ให้เสียงโดย : ญี่ปุ่น ยูอิจิ นากามูระ, ไทย กริน อักษรดี
ชายหนุ่มนักอนุรักษ์พลังงานผู้ยึดถือคติ "เรื่องไหนไม่จำเป็นก็ไม่ทำ เรื่องไหนจำเป็นก็ทำให้เสร็จโดยเร็วที่สุด" ง่ายๆคือขี้เกียจ เขาเข้าชมรมวรรณกรรมคลาสิกที่โรงเรียนจากคขอร้องของพี่สาวคือโอเรกิ โทโมเอะ และทำให้เขาได้มาพบกับเอรุผู้ที่ไม่ยอมให้เรื่องที่เธอสงสัยผ่านเธอไป และมักจะขอร้องให้เขาคลี่คลายความสงสัยของเธอเป็นประจำ โดยโฮทาโร่ถูกเอรุล้มล้างกฎการอนุรักษ์พลังงานของตน และมีความรู้สึกกับเอรุมากกว่าความเป็นเพื่อน ฮั่นแน่~~
 จิทันดะ เอรุ
(Chitanda Eru)
ให้เสียงโดย : ญี่ปุ่น ซาโตมิ ซาโต, ไทย พนาวรรณ ศรีวะโลสกุล
หญิงสาวสุดสวยที่อยู่ในชมรมวรรณกรรมคลาสสิกจากหนึ่งในสี่ตระกูลใหญ่แห่งเมืองคามิยามะ เธอเป็นประธานชมรมโดยปริยายเนื่องจากเธอเป็นสมาชิกคนสุดท้ายของชมรม เธอชอบเข้าไปพัวพันกับเรื่องลึกลับเพราะความสงสัยของเธอ เธอมักจะร้องขอด้วยคำว่า "ฉันอดสงสัยไม่ได้จริง ๆ ค่ะ" (私、気になります。) ต่อ โฮทาโร่เสมอ ๆ เธอนั้นมีท่าทีรู้สึกดีกับโฮทาโร่ 
 ฟุคุเบะ ซาโตชิ
( Fukube Satoshi)
ให้เสียงโดย : ญี่ปุ่น ไดซูเกะ ซากางูจิ, ไทย ภัคภูมิ ลิ้มมานะสภาพร
เด็กหนุ่ม ม.ปลายปี 1 ร่าเริงผู้มีแต่รอยยิ้ม เขาเป็นเพื่อนสนิทของโฮทาโร่ตั้งแต่สมัยเรียนมัธยมต้นและเข้าชมรมวรรณกรรมคลาสสิกตามโฮทาโร่ด้วย นอกจากนี้ยังเข้าร่วมชมรมเย็บปักถักร้อย อีกทั้งยังเป็นกรรมการนักเรียนฝ่ายธุรการอีกด้วย เขามีหน่วยความจำที่ยอดเยี่ยมเหมือนหลักการทำงานของฐานข้อมูลระบบคอมพิวเตอร์แต่ไม่ค่อยตัดสินใจอะไรด้วยตัวเองเนื่องจากเขายึดถือคติประจำใจที่ว่า "ฐานข้อมูลให้ข้อสรุปไม่ได้" มีความรู้สึกชอบมายากะจริงแต่ด้วยเหตุผลส่วนตัวจึงเลี่ยงที่จะให้คำตอบกับมายากะ และเขายอมตกลงคบกับมายากะก่อนขึ้นชั้นปี 2 ไม่นานนัก
 อิบาระ มายากะ
(Ibara Mayaka)
ให้เสียงโดย : ญี่ปุ่น อาอิ คายาโนะ, ไทย ธันวา ภักดีอำนาจ
เด็กสาว ม.ปลาย ปี 1 เธอมีรูปร่างเล็ก เธอกับโฮทาโร่รู้จักกันตั้งแต่เรียนอยู่ชั้นประถม ภายนอกดูน่ารัก แต่แท้จริงแล้วเป็นคนปากคอเราะร้าย เธอเป็นคนจริงจัง มักเข้มงวดกับตัวเองและคนอื่นอยู่เสมอ เธอชอบซาโตชิ จึงเข้าชมรมวรรณกรรมคลาสสิก แต่เขามักหลบหรือเลี่ยงที่จะพบกับเธอ

**โรงเรียนมัธยมปลายคามิยามะ**

**นักเรียนชั้นปี 2-F**
 อิริสึ ฟุยุมิ
(Irisu Fuyumi)
ให้เสียงโดย : ญี่ปุ่น ยูกานะ
รุ่นพี่ชั้นปี 2 เธอรู้จักกับจิทันดะเนื่องจากตระกูลของเธอกับตระกูลของจิทันดะมีโอกาสได้พบเจอกันบ่อยครั้ง เธอเป็นคนที่มีอิทธิพลต่อคนรอบข้างมากและชำนาญในการใช้งานคนให้เหมาะสมกับหน้าที่ ซาโตชิตั้งฉายาให้เธอว่า "จักรพรรดินี" เธอมีบทบาทสำคัญในการแต่งเติมบทภาพยนตร์ของชั้นปี 2-F ที่กำลังจะฉายในงานวัฒนธรรมของโรงเรียนโดยร้องขอให้สมาชิกชมรมวรรณกรรมคลาสสิก (โดยเฉพาะโฮทาโร่) ช่วยคิดตอนจบของภาพยนตร์ให้
 ซาวากิงุจิ มิซากิ
(Sawakiguchi Misaki)
ให้เสียงโดย : ญี่ปุ่น มาริยะ อิเซะ
สมาชิกฝ่ายประชาสัมพันธ์ในการจัดทำภาพยนตร์ของชั้นปี 2-F และสมาชิกชมรมดาราศาสตร์ มีบุคลิกค่อนข้างประหลาด
 ฮาบะ โทโมฮิโระ
(Haba Tomohiro)
ให้เสียงโดย : ญี่ปุ่น อัตสึชิ อาเบะ
สมาชิกฝ่ายอุปกรณ์ในการจัดทำภาพยนตร์ของชั้นปี 2-F
 นากาโจ จุนยะ
(Nakajō Junya)
ให้เสียงโดย : ญี่ปุ่น ทากายูกิ คนโด
สมาชิกฝ่ายถ่ายทำในการจัดทำภาพยนตร์ของชั้นปี 2-F
 คุราโกะ เอบะ
(Kurako Eba)
ให้เสียงโดย : ญี่ปุ่น อาโออิ ยูกิ

**ชมรมวิจัยการ์ตูน**
 ยุอาสะ โชโกะ
(Yuasa Shōko)
ให้เสียงโดย : ญี่ปุ่น นาโอมิ ชินโดะ
ประธานชมรมวิจัยการ์ตูน
 โคจิ อายาโกะ
(Kōchi Ayako)
ให้เสียงโดย : ญี่ปุ่น มัตสึมิ อาซาโนะ
สมาชิกชมรมวิจัยการ์ตูน ค่อนข้างมีอิทธิพลต่อสมาชิกในชมรม สมาชิกชมรมฝ่ายที่เข้ากับอายาโกะไม่ถูกกับมายากะ

**อาจารย์และนักเรียนอื่น ๆ**
 อิโตอิงาวะ โยโกะ
(Itoigawa Yōko)
ให้เสียงโดย : ญี่ปุ่น มามิ โคยามะ
อาจารย์บรรณารักษ์และอดีตประธานชมรมวรรณกรรมคลาสสิกรุ่นถัดจากเซกิทานิ จุน เป็นหนึ่งในผู้ร่วมเหตุการณ์ที่ทำให้จุนถูกให้ออกจากโรงเรียนมัธยมปลายคามิยามะ
 โตไงโตะ มาซาชิ
(Tōgaito Masashi)
ให้เสียงโดย : ญี่ปุ่น เรียวตาโร โอกิอายุ
รุ่นพี่ปี 3 ประธานชมรมหนังสือพิมพ์ติดผนัง
 จูมนจิ คาโฮะ
(Jūmonji Kaho)
ให้เสียงโดย : ญี่ปุ่น ซาโอริ ฮายามิ
เด็กสาวรุ่นเดียวกับจิทันดะและเป็นเพื่อนสนิทกับจิทันดะ เธอมาจากตระกูลจูมนจิแห่งศาลเจ้าอาเรคุสึซึ่งถือเป็นอีกหนึ่งในตระกูลใหญ่ทั้งสี่ในเมืองคามิยามะ เธอเป็นมิโกะอยู่ที่ศาลเจ้าอาเรคุสึและยังเป็นสมาชิกเพียงหนึ่งเดียวของชมรมวิจัยการทำนาย บุคลิกท่าทางคงแก่เรียนและดูเป็นผู้ใหญ่
 ทานาเบะ จิโร่
(Tanabe Jirō)
ให้เสียงโดย : ญี่ปุ่น จุง ฟูกูยามะ
ประธานกรรมการนักเรียนฝ่ายธุรการ และหนึ่งในผู้เขียนการ์ตูน "ตกเย็นเป็นศพ"
 คุงายามะ มุเนโยชิ
(Kugayama Muneyoshi)
ให้เสียงโดย : ญี่ปุ่น โมริกาวะ โทชิยูกิ
ประธานกรรมการนักเรียน และหนึ่งในผู้เขียนการ์ตูน "ร่างไร้วิญญานยามเย็น"
 โอฮินาตะ โทโมโกะ
(Ōhinata Tomoko)
นักเรียนหญิงรุ่นน้องซึ่งเป็นสมาชิกใหม่ในชมรมวรรณกรรมคลาสสิกหลังจากที่โฮทาโร่และเพื่อน ๆ ขึ้นชั้นปี 2 แล้ว เธอเป็นคนคุยสนุกสนานและมีอัธยาศัยดีมาก เข้ากับรุ่นพี่ในชมรมได้ดี แต่ด้วยเหตุผลบางอย่างทำให้เธอตัดสินใจลาออกจากชมรม เรื่องราวของเธอนั้นปรากฏอยู่ในเล่มที่ 5 ซึ่งไม่ได้สร้างเป็นอนิเมะ

**ตัวละครอื่น ๆ**
 โอเรกิ โทโมเอะ
(Oreki Tomoe)
ให้เสียงโดย : ญี่ปุ่น ซัตสึกิ ยูกิโนะ
พี่สาวของโฮทาโร่และอดีตสมาชิกชมรมวรรณกรรมคลาสสิก นิสัยตรงกันข้ามกับน้องชายอย่างสุดโต่ง เธอชื่นชอบการเดินทางท่องเที่ยวต่างประเทศเป็นอย่างมากและยังสนใจเรียนรู้สิ่งแปลกใหม่ เธอได้ขอร้องให้น้องชายผู้ซึ่งกำลังจะขึ้นชั้น ม.ปลายเข้าชมรมวรรณกรรมคลาสสิกเพื่อไม่ให้ชมรมถูกยุบ แม้ว่าเธอจะปรากฏตัวในเรื่องอยู่หลายครั้ง แต่ใบหน้าของเธอไม่เคยปรากฏสมบูรณ์ให้เห็นเลย
 เซกิทานิ จุน
(Sekitani Jun)
ลุง (ฝ่ายแม่) ของจิทันดะและอดีตประธานชมรมวรรณกรรมคลาสสิกที่ถูกให้ออกจากโรงเรียนมัธยมปลายคามิยามะเนื่องจากเหตุวุ่นวายในขณะนั้น เป็นผู้ที่ตั้งชื่อหนังสือรวมบทความของชมรมนี้ว่า "เฮียวกะ" (Hyōka) จุนหายสาบสูญระหว่างเดินทางในประเทศอินเดีย
 เซนนะ ริเอะ
(Zenna Rie)
ให้เสียงโดย : ญี่ปุ่น อากิ โทโยซากิ
ลูกพี่ลูกน้องของมายากะและพี่สาวของคาโยะ เป็นเด็กช่างพูดและนิสัยร่าเริง เธอมักจะเขียนชื่อตัวเองบนของใช้ส่วนตัวเพื่อไม่ให้ปนกับของคนอื่นและไม่ให้คนอื่นใช้ร่วมด้วย
 เซนนะ คาโยะ
(Zenna Kayo)
ให้เสียงโดย : ญี่ปุ่น ยุย โองูระ
ลูกพี่ลูกน้องของมายากะและน้องสาวของริเอะ เป็นเด็กที่พูดน้อย
 อันโจ ฮารุนะ
(Anjō Haruna)
หนึ่งในผู้เขียนการ์ตูน "ตกเย็นเป็นศพ" (Yūbe niwa Mukuro ni) เคยเป็นนักเรียนโรงเรียนมัธยมปลายคามิยามะแต่ย้ายโรงเรียนไปแล้ว

**สื่อ**

**นวนิยาย**
หนังสือชุด นักสืบแห่งชมรมวรรณกรรมคลาสสิก (Classic Literature Club) ได้ตีพิมพ์ออกมาแล้วทั้งหมด 6 เล่มโดยสำนักพิมพ์คาโดกาวะ ในประเทศไทยนั้นสำนักพิมพ์เอ็นเธอร์บุ๊คส์ได้ซื้อลิขสิทธิ์เพื่อแปลจัดจำหน่ายจำนวน 5 เล่ม (ข้อมูล ณ วันที่ 3 ธันวาคม พุทธศักราช 2563)

**= หนังสือในชุดอีกเล่มโดยสำนักพิมพ์คาโดกาวะ ซึ่งเล่มนี้ยังไม่มีการจัดแปลเป็นภาษาไทย =**
LineColor=FCC

**อนิเมะ**
อนิเมะทั้งหมด 22 ตอน สร้างขึ้นจากนิยายสี่เล่มแรก กำกับโดยยาซูฮิโระ ทาเกโมโตะ ผลิตโดยเกียวโตแอนิเมชัน ออกอากาศที่ญี่ปุ่นเมื่อวันที่ 22 เมษายน พ.ศ. 2555 ถึง 16 กันยายน พ.ศ. 2555

**รายชื่อตอน**

**มังงะ**
ดัดแปลงเป็นมังงะชื่อ Hyōka และภาพประกอบโดย Taskohna เริ่มพิมพ์ในเดือนมีนาคม 2555 โดย Shōnen Ace ของ Kadokawa Shoten บททังโกบงบทแรกออกในวันที่ 26 เมษายน 2555 และทั้งเก้าเล่มได้ปล่อยตัวเมื่อวันที่ 26 สิงหาคม 2558

**อ้างอิง**

**แหล่งข้อมูลอื่น**
id=13817
หมวดหมู่:นวนิยายญี่ปุ่น
หมวดหมู่:อนิเมะและมังงะที่สร้างจากนวนิยาย
หมวดหมู่:อนิเมะที่ออกฉายในปี พ.ศ. 2555
หมวดหมู่:อนิเมะที่ออกฉายในปี พ.ศ. 2556
หมวดหมู่:มังงะที่ตีพิมพ์ในปี พ.ศ. 2555
หมวดหมู่:เกียวโตแอนิเมชัน
หมวดหมู่:มังงะและอนิเมะแนวลึกลับ
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:มิวส์ คอมมิวนิเคชัน